jkorsvik/nowiki_second_scrape_merged huggingface dataset:
Novi Sad

Novi Sad (serbisk: Нови Сад; tysk: Neusatz an der Donau; ungarsk: Újvidék; slovakisk: Nový Sad) er en by nord i Serbia. Den nest største byen i landet (etter Beograd) ligger ved Donaus bredder. Den er hovedstad i den autonome provinsen Vojvodina.
Denne universitetsbyen består av bydelene Novi Sad, nord for Donau, og Petrovaradin, ved foten av festningen med samme navn, sør for Donau. Den har 381 388 innbyggere (folketelling 2005) og ligger på mellom 72 og 80 meters høyde.


== Historie ==

Byen ble grunnlagt i 1694 av prins Eugene av Savoia etter at Habsburgerne hadde erobret området. Bysenteret ble bygget i barokk stil, som mange andre bysentra i Vojvodina og Slavonia. Den viktigste bygningen er festningen Petrovaradin (oppført mellom 1692 og 1780). Denne festningen var i mange hundre år et av de viktigste forsvarspunktene for det habsburgske riket mot  Det ottomanske rike.
Under andre verdenskrig hørte byen mellom 1941 og 1945 til Ungarn. Novi Sad var under Kosovokrigen i 1999 mål for luftangrep fra NATO, angrep som blant annet ødela alle broene over Donau og kringkastingshuset.


== Kultur og utdanning ==
Novi Sad er hjemsted for den eldste serbiske institusjonen for kunst og vitenskap, Matica Srpska, som ble grunnlagt i  1826 i Budapest  og flyttet til Novi Sad i 1864.
Universitetet i Novi Sad (med avdelinger i Subotica, Zrenjanin og Sombor) ble grunnlagt i 1960. Det omfatter i dag 13 fakulteter og omtrent 38 000 studenter.
Nasjonalteateret i Novi Sad ble grunnlagt i 1861.


== Kjente bysbarn ==
Vlada Avramov, fotballspiller
Josef Lapid, justisminister i Israel
Svetislav Pesic, basketballspiller og trener
Monica Seles, tennisspiller
Dara Bubamara, sanger
Đorđe Balašević, sanger
Aleksandar Tišma, forfatter
Brankica Becejac, forfatter


== Bilder ==

		
		


== Eksterne lenker ==
(en) Offisielt nettsted 
(en) Novi Sad – kategori av bilder, video eller lyd på Commons 
(en) Novi Sad – galleri av bilder, video eller lyd på Commons
Sierra Juárez

Sierra Juárez er en fjellkjede ved Baja California-halvøyen nord i Mexico.
Sierra de los Tuxtlas

Sierra de los Tuxtlas er en fjellkjede som befinner seg ved kysten av Mexicogolfen i den sydlige delen av den meksikanske delstaten Veracruz. Kjente vulkaner og fjelltopper i denne fjellkjeden er Volcán Santa Marta og Volcán San Marín. San Martín hadde sitt siste utbrudd i 1793. Det finnes mange vulkaner dette området.
Cerro del Cubilete

Cerro del Cubilete er liten berømt fjelltopp i den meksikanske delstaten Guanajuato. På toppen befinner det seg en statue av Kristus. Statuen er 20 meter høy og veier 80 tonn.
Cerro del Pinacate

Cerro del Pinacate er et fjell i den meksikanske delstaten Sonora. Fjelltoppen er 1390 meter over havet og er det høyeste blant Cabeza Prieta fjellene. Fjellet befinner seg mellom Californiagolfen og delstaten Arizona i USA.
Tradisjon

En tradisjon (fra latin tradere, «overføre») er en sosial praksis, en forestilling, en institusjon eller et produkt som overføres over flere ledd (for eksempel fra generasjon til generasjon), i et samfunn eller i en gruppe. Tradisjonens oppgave er å binde sammen det gamle og det nye for å skape en historisk kontinuitet for en gruppe eller samfunnsmedlemmene. Innholdet i tradisjonen er ofte knyttet til kulturelle elementer som en mener er spesielt verdifulle fordi de utgjør en vesentlig del av et samfunns eller en gruppes sosiale arv.


== Se også ==
Folklore
Folkediktning
Carles Puyol

Carles Puyol Saforcada  (født 13. april 1978 i La Pobla de Segur i Lleida i Catalonia) er en spansk tidligere fotballspiller. Han var kaptein i FC Barcelona og visekaptein på Spanias landslag etter Iker Casillas.
Lederegenskaper, innsats og vilje kjennetegner Puyol som fotballspiller. Hans opprinnelige posisjon var høyreback, men han ble etter hvert blitt flyttet inn sentralt i forsvaret. Det er fordi man trenger en høyreback med offensive kvaliteter – noe Puyol ikke hadde – samtidig som katalaneren passet bedre i duellspill og kriging i midten.


== Historie ==
Han kom på B-laget til FC Barcelona i 1995 og ble hentet til A-laget av trener Louis van Gaal og debuterte den 2. oktober 1999 i 2-0 seieren over Valladolid.
Puyol har stort sett figurert på Barcelonas og det spanske landslagets høyreback, men har mange kamper som stopper. De siste årene har han imidlertid mistet backplassen sin på landslaget, og regnes derfor nå som midtstopper, både i FC Barcelona og det spanske landslaget.


== OL-medaljer ==
 2000  Sydney -  Sølv i fotball, menn  Spania


== Merittliste med FC Barcelona ==
2010-11: La Liga, Champions League
2009-10: La Liga, Supercopa de Europa, Supercopa de España
2008-09: La Liga, Champions League, Copa del Rey
2006-07: Supercopa de España
2005-06: La Liga, Champions League, Supercopa de España
2004-05: La Liga


== Referanser ==


== Eksterne lenker ==
Offisielt nettsted 
(en) Carles Puyol – kategori av bilder, video eller lyd på Commons 
(de) Carles Puyol – Munzinger Sportsarchiv 
(en) Carles Puyol – Olympedia 
(en) Carles Puyol – Sports-Reference (OL-resultater – arkivert) 
(en) Carles Puyol – FIFA 
(en) Carles Puyol – UEFA 
(en) Carles Puyol – Transfermarkt 
(en) Carles Puyol – national-football-teams.com 
(en) Carles Puyol – WorldFootball.net 
(en) Carles Puyol – Soccerbase.com 
(en) Carles Puyol – FootballDatabase.eu
Turkestan

Turkestan (persisk:ترکستان ; også kalt Turkistan eller Türkistan på tyrkisk) er et landområde i Sentral-Asia, og er hovedsakelig bebodd av tyrkiske folkeslag som oghuz-tyrkere, kazaker, khazarer, kirgisere, uighurer og usbekere. Regionen er delt opp i Vest- og Øst-Turkestan.
Regionen ble en del av det russiske riket på 1860-tallet, og er derfor noen ganger kalt for russisk Turkestan eller Turkestanskii kraj. Etter den russiske revolusjonen, ble Turkestan en autonom sosialistisk sovjetrepublikk i Sovjetunionen som til slutt ble delt inn i Kasakhstan, Kirgisistan, Tadsjikistan, Turkmenistan og Usbekistan. Under den andre verdenskrig ble det gjort forsøk på å okkupere deler av det vestlige Sovjetunionen og det nasjonalsosialistiske Tyskland etablerte et styresett i denne regionen som var underlagt nazistene. Bortsett fra flere luftangrep mot enkelte industrielle og militære mål i denne regionen skal de tyske styrkene aldri ha kommet frem til området fordi de ble omdirigert til slaget ved Stalingrad. Etter sammenbruddet av Sovjetunionen, fikk de sentralasiatiske republikkene sin uavhengighet rundt 1990.
Turkistan

Turkistan, Türkestan eller Turkestan kan vise til:

Et landområde i Sentral-Asia, se Turkestan
En administrativ region i Kasakhstan, se Turkistan (region)
En by i Kasakhstan, se Turkistan (Kasakhstan)
Sør-Kasakhstan oblast, et tidligere oblast i Kasakhstan, nå regionen Turkistan
Modellseilfly

Modellseilfly er modellfly av seilfly. Disse er enten helt uten motorkraft som et fullskala seilfly, eller har motor for å hjelpe flyet opp.
Oppdriften for modellseilflyet som for fullskala er oppadstrømmende luft. Enten som termikk på flatmark eller som vind over en skråning (hang).
Den største og meste aktive Modellseilfly-klubben i Norge er Cirrus RC flyklubb med tilhold i Oslo.
Modellseilfly finnes i mange kategorier. Fra de enkleste håndkastemodellene til de mest avanserte radiostyrte modellene med kevlar og karbon. På bildet er det to konkurransemodeller.


== Eksterne lenker ==
Cirrus RC flyklubb
Jagebru

Jagebru er en betegnelse på brua fra styrehuset til baugen på en hvalbåt. Jagebrua gjør at hvalskytteren kan komme seg fort fram til kanonen når utkikken ser en hval.
Jagebru ble først brukt på hvalbåten «Silva» i 1926, der Ole Iversen var skytter ombord. Det er uvisst om den ble funnet opp av Iversen, av Ingemar Kristensen som var matros ombord, eller av ingeniør Knut Moen.


== Kilder ==
Om originaltegningen og opphavsmannen til jagebrua (PDF)
Alma mater

Alma mater er latin og betyr «nærende mor». I antikkens Roma var det en tittel på modergudinnen, og i den kristne middelalderkirken på jomfru Maria.
Innenfor den akademiske verden brukes uttrykket til å betegne det universitetet en person har studert ved, i setninger som «NTNU er mitt alma mater» og «Hillary Clintons alma mater».
I den betydningen har uttrykket sitt opphav i navnet på Universitetet i Bologna – Europas eldste universitet, som ble etablert i 1088: Alma Mater Studiorum. Også Berlins Humboldt-universitet spiller en sentral rolle i den betydning uttrykket har fått innen akademia. Universitetet er kjent som «alle universiteters mor», og dets latinske navn er Alma Mater Berolinensis.


== Se også ==
Alumn
Immatrikulering


== Referanser ==
Basilica di Santa Croce (Firenze)

Basilica di Santa Croce di Firenze, Hellige korsets basilika i Firenze, er fransiskanernes hovedkirke i Firenze, og har status som Basilica Minor i den katolske kirke. Den er beliggende på Piazza Santa Croce, øst for Duomo (Santa Maria del Fiore).
Santa Croce betyr det hellige kors, og kirken er den største fransiskanerkirken i Firenze, som også var den byen hvor fransiskanerne først fikk fotfeste. Ifølge legenden var det selveste Frans av Assisi som grunnla kirken. I datiden gikk det dessuten rykter om at det foregikk mirakler i kirken.
Man regner imidlertid med at bygningen ble påbegynt omkring 1294 av Arnolfo di Cambio som var en anerkjent arkitekt og billedhugger. Utover hans arbeide med Santa Croce-kirken var Arnolfo byggmester på domkirken Santa Maria del Fiore. Som så mange andre spektakulære bygninger fra renessansen ble kirken finansiert av italienske rikmenn, og kirken stod ferdig i 1385 (ifølge enkelte kirker var den økonomiske prosessen så besværlig at kirken først ble innviet i 1443). Fasaden ble imidlertid først finansiert av en englender i 1857 og er utført i neo-gotisk stil.
Santa Croce-kirken er en basilika. Det er en bygningstype som stammer fra det klassiske Roma og Hellas, og som i sin opprinnelige form bestod av et hovedrom, midtskipet, med sideskipet på langsidene. Typen ble fortsatt utviklet i gotikken, hvor midtskipet ble forhøyet, så det kunne innsettes vinduer over sideskipet. Navnet "basilika" stammer fra det greske basiliké stoà som betyr kongelig søylehall.
Tross fransiskanerordenens svorskap til fattigdom og ydmykhet er kirken fylt med gravmonumenter for rike og berømte som kjøpte seg inn for uhyrlige summer. Således ligger blant annet Michelangelo, Machiavelli og Galilei begravet i Santa Croce. Utover er det 16 kapeller med både fresker og relikvier. Innenfor er det kunst av blant annet Henry Moore, Donatello og Rosselino.
Kirken er en del av handlingen i den prisbelønnete filmen Et rom med utsikt.


== Eksterne lenker ==
Offisielt nettsted 
Offisielt nettsted 
(en) Santa Croce (Florence) – kategori av bilder, video eller lyd på Commons
Holofernes

Holofernes (hebraisk הולופרנס) var en assyrisk general under Nebukadnesar II som figurerer i deuterokanoniske Judits bok.

Det ble sagt at den babylonske kongen Nebukadnesar sendte Holofernes for å ta hevn på nasjonene i vest som hadde unnlatt å støtte hans regime. Generalen beleiret Bethulia (antagelig byen Meselieh) og fikk byen nesten til å overgi seg. Den ble berget av Judit, en vakker hebraisk enke som dro inn til Holofernes’ leir og forførte ham. Mens den berusede Holofernes sov skar hun hodet av ham. Deretter dro hun tilbake til Bethulia med generalens hode, og således beseiret hebreerne fienden.
Holofernes er avbildet i tallrike malerier og andre kunstverk sammen med Judit, blant annet er de to omtalt i Geoffrey Chaucers Munkens fortelling i Canterbury-fortellingene, og i Dantes Purgatorio hvor Holofernes blir funnet på Stolthetens terrasse.


== Referanser ==


== Eksterne lenker ==
(en) Judith and Holofernes – kategori av bilder, video eller lyd på Commons
Dosso Dossi

Giovanni di Niccolò de Luteri (født omkring 1489 i Ferrara, død 1542 i Ferrara), bedre kjent som Dosso Dossi, var en italiensk maler i høy- og senrenessansen.  Han var den fremste forgjengeren for Ferraraskolen. Ved siden av fresker utførte Dossi malerier med kristne, mytologiske og allegoriske motiver. I 1514 ble han ansatt som maler ved hoffet i Ferrara.


== Liv og virke ==
Dossi var trolig elev av Lorenzo Costa og ble sterkt påvirket av venetiansk kunst. I 1512 var han i arbeid i Mantova og i 1532 i Trento. Ellers arbeidet han mest i Ferrara, der han fra 1514 virket for fyrstehuset i byen, for det meste av tiden som ledende hoffmaler. Her arbeidet han også med utsmykkinger av teaterrom og keramikk, såkalte majolikaer.
Han malte både alterbilder og mytologiske og allegoriske framstillinger. Dei fleste temaer hentet han fra antikken og fra kristendommen. Et visst romantisk drag i en del verker kan være inspirert av vennen og åndsbroderen Ludovico Ariosto.Blant annet malte Dossi bilder som det allegoriske Menneskets tre stadier, de antikke Circe og hennes elskere i et landskap og Aeneas og Akhates ved den libyske kyst, samt Kristi fødsel og Hvile under flukten fra Egypt, begge med tema fra Bibelen. Han malte ellers flere portretter, som for eksempel et hertug Herkules II av Este.
Dossi var den ledende maleren i Ferrara i det 16. århundre. Han utmerket seg særlig ved bruken av lysende farger, og ellers med fantasi og humor. Dossi formet også det rene sjangermaleriet og la meget arbeide i gjengivingen av de små ting, som frukt og blomster. Han arbeidet en del sammen med sin bror Battista Dossi; flere veggmalerier i Ferrara-slottet og en hel del andre verker synes å ha kommet i stand ved dette arbeidsfellesskapet.


== Referanser ==


== Litteratur ==
W.C. Zwanziger, Dosso Dossi : Mit besonderer Berücksichtigung seines künstlerischen Verhältnisses zu seinem Bruder Battista, Leipzig, 1911.


== Eksterne lenker ==
(en) Dosso Dossi – kategori av bilder, video eller lyd på Commons 
(en) Dosso Dossi – galleri av bilder, video eller lyd på Commons 
Dosso Dossi on Census of Ferrarese Paintings and Drawings
Ace Ventura og jakten på den forsvunne delfinen

Ace Ventura: Dyredetektiven er den første Ace Ventura filmen og er forløperen til Ace Ventura: Naturen kaller.


== Handlingsreferat ==
Ace Ventura er en eksentrisk og veldig uortodoks privatdetektiv fra Miami som spesialiserer seg på å hente tamme eller fangne ​​dyr. Han sliter med å betale husleie og andre utgifter, og blir ofte latterliggjort av Miami Police Department, ledet av Lois Einhorn, som synes Ventura er uutholdelig. To uker før Miami Dolphins skulle spille i Super Bowl, blir deres maskot, en delfin som kalles for Snowflake, kidnappet. Melissa Robinson, ansatt hos Dolphins, ansetter Ventura for å finne Snowflake. Ventura undersøker ledetråder etter Snowflakes og finner en sjelden, oransje stein, som han kjenner igjen som en del av en spesiell ring fra 1984. Ace mistenker at milliardær Ronald Camp kan ha stjålet Snowflake, fordi milliardæren er kjent for å samle på eksotiske dyr. 
Roger Podacter, ansatt for Miami Dolphins, dør på mystisk vis etter å ha falt ned fra en balkong på leiligheten hans. Einhorn tror det som et selvmord, men Ventura beviser at dette var drap. Ventura kommer deretter over et gammelt fotografi av hele laget deres, og oppdager en ukjent spiller som heter Ray Finkle - som fikk sparken midt i sesongen. Finkle klarte ikke å score under en viktig Super Bowl-kamp, noe som kostet Dolphins mesterskapet deres, og dette ødela karrieren hans. Nå ønsker Ray Finkle hevn over de som han mener har ødelagt livet hans.


== Rolleliste ==
Jim Carrey som Ace Ventura
Courteney Cox som Melissa Robinson
Sean Young som Lois Einhorn
Tone Lōc som Emilio


== Eksterne lenker ==
(en) Ace Ventura og jakten på den forsvunne delfinen på Internet Movie Database 
(no) Ace Ventura og jakten på den forsvunne delfinen hos Filmfront 
(sv) Ace Ventura og jakten på den forsvunne delfinen i Svensk Filmdatabas 
(da) Ace Ventura og jakten på den forsvunne delfinen i Danmark Nationale Filminstitut 
(fr) Ace Ventura og jakten på den forsvunne delfinen på Allociné 
(nl) Ace Ventura og jakten på den forsvunne delfinen på MovieMeter 
(en) Ace Ventura og jakten på den forsvunne delfinen på AllMovie 
(en) Ace Ventura og jakten på den forsvunne delfinen på Turner Classic Movies 
(en) Ace Ventura og jakten på den forsvunne delfinen på Rotten Tomatoes 
(en) Ace Ventura og jakten på den forsvunne delfinen på Metacritic
Gekka no yasōkyoku

«月下の夜想曲» («Gekka no yasōkyoku») er den japanske gruppa Malice Mizers femte singel, etter «au revoir». Sangen er skrevet av Közi.


== Sporliste ==
«月下の夜想曲» [Gekka no yasōkyoku]
«月下の夜想曲 de l'image» [Gekka no yasōkyoku de l'image]
«月下の夜想曲 (instrumental)» [Gekka no yasōkyoku (instrumental)]


== Kilder ==

(en) Gekka no yasōkyoku på Discogs
USAs grunnlov

USAs grunnlov er den overordnede lov i Amerikas forente stater. Den ble vedtatt den 17. september 1787 av et eget grunnlovskonvent i Philadelphia i Pennsylvania, som bestod av delegater fra de ulike statene som dannet USA. I det ni av de tretten statene hadde ratifisert dokumentet markerte det dannelsen av en union av selvstendige stater og en føderal regjering for å administrere unionen. 
USAs grunnlov trådte i kraft 4. mars 1789 og erstattet da den svakere unionen som hadde eksistert under konføderasjonsartiklene. USAs grunnlov er en av de eldste som fremdeles er i bruk (den eldste tilhører republikken San Marino) og den eldste føderale.
Grunnloven er blitt endret i alt 27 ganger siden 1789, siste gang i 1992. Grunnlovsendringene kalles amendments, og de ti første, kalt The Bill of Rights, trådte i kraft allerede i 1791. Åtte av disse ti endringene omhandler i stor grad borgernes rettigheter overfor statsmakten. Eksempler på rettigheter fastslått her er tros- og trykkefriheten, samt retten til en jury. Den niende grunnlovsendringen sier at selv om visse rettigheter er nevnt i grunnloven, skal ikke det tolkes som at ikke folket også har andre rettigheter. Den tiende grunnlovsendringen sier at rettigheter som ikke er delegert til det føderale nivået er forbeholdt de respektive delstater eller folket.


== Eksterne lenker ==


=== USAs Nasjonalarkiv ===
The National Archives Experience — Constitution of the United States (engelsk)
The National Archives Experience — High Resolution Downloads of the Charters of Freedom (engelsk)
Full text of U.S. Constitution (engelsk)
Full text of The Bill of Rights (engelsk)
Full text of the amendments (engelsk)


=== Offisielle amerikanske kilder ===
Analysis and Interpretation of the Constitution of the United States: Annotated constitution, with descriptions of important cases (official publication of U.S. Senate) (engelsk)
United States Constitution and related resources: Library of Congress (engelsk)


=== Uoffisielle nettsider ===
US Law Dictionary (engelsk)
Audio version of US Constitution: free mp3 download (engelsk)
The Constitution Society: Research and public education on the principles of constitutional republican government] (engelsk)
Law about...the Constitution: An overview of constitutional law from the Legal Information Institute (engelsk)
The U.S. Constitution Online: Full text of Constitution, with some history and annotation (engelsk)
The U.S. Constitution Online: Record of ratifications by states (engelsk)
National Constitution Center in Philadelphia: Museum and education center (engelsk)
Free audiobook from  librivox.org (engelsk)
Annotated Constitution by the Congressional Research Service of the U.S. Library of Congress (engelsk)
Audio narration (mp3) of The United States Constitution at Americana Phonic (engelsk)
Free typeset PDF ebook of the Constitution and the Bill of Rights, optimized for printing (engelsk)
Val d’Aran

Val d'Aran (Vall d'Aran på katalansk og Valle de Arán på spansk), også kjent som Arán, er et spansk comarca som ligger i de sentrale Pyreneene, i den nordøstlige delen av Catalonia. Det grenser til Frankrike i nord, provinsen Huesca i sørvest, til det katalanske comarca Alta Ribagorza i sør og til Pallars Sobirà i øst. Hovedstaden i Val d'Aran er Vielha (Viella på kastiljansk), med 2 834 innbyggere (tall fra 2003).
Navnet Val d'Aran er aranesisk. Den mest godtatte teorien er at det betyr Dalens dal (val betyr dal på aranesisk, fra det eldre baskiske ordet haran, som også betyr dal). På katalansk dominerer navnet la Vall d'Aran og på spansk Valle de Arán.
Området ligger nord for vannskillet i Pyreneene, og elvene renner til Atlanterhavet. Innbyggerne taler oksitansk og ikke katalansk.
Iver Wiel

Ivar (Iver) Madsen Wiel (født 20. mai 1711 på Strømsø (Drammen), død 9. mai 1756) var en norsk fogd og topografisk forfatter.
Han var sønn av handelsmann Mads Jensen Wiel (død 1716) og Susanne Clausdatter Røyem (død 1730). I 1729 gikk han ut fra skolen i Drammen, og oppholdt seg deretter hos broren Truls Wiel, som var lagmann i Skien. I 1736 ble han fogd på Ringerike og i Hallingdal, og beholdt embedet til sin død.
Wiel er først og fremst berømt for sitt verk Beskrivelse over Ringeriges og Hallingdals Fogderi, som ble skrevet i 1743, men først trykket 60 år senere i «Topogr. Journal for Norge». I denne bygdebeskrivelsen leverer han en del verdifulle historiske opplysninger og skriver i stor utstrekning om distriktets oldsaker og folketradisjoner. I sin levetid utga han bare en poetisk «Budstikke til Almuen», hvor han kalte fogderiets bønder sammen til å feire kongehuset oldenborgs 300-års jubileumsfest i 1749. I 1751 ble han opptatt som medlem av det danske Selskab for Fædrelandets Historie.


== Referanser ==


== Kilder ==
Artikkel i Dansk biografisk Lexikon
Altiplano

Altiplano (spansk for høyslette) er ei enorm høyslette som ligger i Andesfjellene, i Sør-Amerika.
Altiplano dekker et areal på cirka 170 000 km² og omfatter landområder i Chile, Argentina, Bolivia og Peru. Gjennomsnittshøyden er cirka 3 300 moh. Høysletta domineres av puna, og landskapet er preget av omkransende høye fjelltopper og vulkaner i vest og det tørreste området på hele jordkloden i sørvest, Atacamaørkenen. Altiplano inneholder dessuten de store innsjøene Titicacasjøen og Poopósjøen og de enorme saltslettene Salar de Uyuni (verdens største) og Salar de Coipasa.


== Referanser ==


== Eksterne lenker ==
(en) Altiplano – kategori av bilder, video eller lyd på Commons 
(engelsk) National Geographic: The Altiplano.. Besøkt 28. september 2015.
Peter Holm (1733–1817)

Peter Holm (født 1733 i Nyborg i Danmark, død 26. mai 1817 i Kristiansand) var en dansk-norsk amtmann og topografisk forfatter.
Han var sønn av Thomas Nicolai Holm, stads- og garnisonskirurg i Nyborg, og Cathrine Lucie Lengerchen. I 1751 ble han juridisk kandidat, 1757 assessor i hovretten i København, 1761 auskultant i General-Landøkonomi- og Kommercekollegiet, i 1767 justisråd. Samme år ble han amtmann i Nordlandene, 1771 amtmann i Bratsberg amt og 1773 i Lister og Mandals amt. I 1780 ble han etatsråd. Han fikk avskjed som amtmann 1. januar 1806 med full gasje.
Holm har skrevet en verdifull Beskrivelse over Lister og Mandals Amt, som ble trykket i Topografisk Journal. Han etterlot dessuten betydelige samlinger til et dansk-norsk adelsleksikon. Han var medlem av Det Kongelige Danske Genealogiske og Heraldiske Selskab fra stiftelsen i 1777.


== Referanser ==


== Kilder ==
Dansk biografisk Lexikon [1]